ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003271

ขอให้แก้ไขปัญหาการจอดรถจักรยานยนต์และรถจักรยานกีดขวางทางสัญจร บริเวณหน้าอาคารพาณิชย์ 4 ห้อง ซอยเพชรเกษม 20 แยก 9 แขวงปากคลองภาษีเจริญ เขตภาษีเจริญ กรุงเทพมหานคร เนื่องจากผู้ร้องซึ่งอาศัยอยู่บริเวณบ้านเลขที่ 15 (เลขที่เดิม 245/27) ของอาคารพาณิชย์ดังกล่าว ซึ่งติดกับร้านจำหน่ายสินค้าเบ็ดเตล็ดชื่อ ดีมาร์ท ประสบปัญหามีรถจักรยานยนต์และรถจักรยานที่มาซื้อสินค้าที่ร้านดังกล่าวจอดกีดขวางทางเข้าออกบ้านของผู้ร้อง ประกอบกับถนนด้านหน้าอาคารพาณิชย์ เป็นถนนขนาด 1 ช่องจราจร มีลักษณะแคบ ซึ่งรถไม่สามารถสวนทางได้ ทำให้เวลานำรถเข้า-ออกตั้งลำหรือตีวงเลี้ยวลำบาก โดยร้านค้าดังกล่าวจะเปิดตั้งแต่เวลาประมาณ 07.00-21.30 น. เป็นประจำทุกวัน ส่งผลให้ได้รับความเดือดร้อน มาเป็นระยะเวลาประมาณ 5 ปี ซึ่งผู้ร้องประสงค์ให้ดำเนินการโดยไม่ให้มีการจอดยานพาหนะตลอดแนวบริเวณหน้าอาคารพาณิชย์ดังกล่าว (ผู้ร้องยินดีให้เปิดเผยชื่อ-นามสกุล และหมายเลขโทรศัพท์ ประกอบกับผู้ร้องแจ้งว่าหากมีเจ้าหน้าที่ที่เกี่ยวข้องเข้ามาแก้ไขปัญหาฯ สามารถติดต่อกับผู้ร้องได้โดยตรง)

//แจ้งข้อมูลเพิ่มเติม เมื่อวันที่ 1 กุมภาพันธ์ 2566 ผู้ร้องแจ้งข้อมูลเพิ่มเติมว่า มีความประสงค์ให้เจ้าหน้าที่เทศกิจเข้ามาตรวจตราในพื้นที่เป็นระยะ และทำการติดตั้งป้ายขนาดประมาณ A4 ไว้ที่หน้าบ้าน 3 หลัง โดยระบุว่า "ห้ามจอดรถจักรยานกับรถจักรยานยนต์" เพื่อให้ประชาชนได้มองเห็นอย่างชัดเจนแล้วจะได้ไม่นำรถมาจอดขวางหน้าบ้านดังกล่าว เพราะมีเจ้าหน้าที่ตำรวจจราจรเข้ามาดูแล้ว พบว่าถนนลักษณะเป็นคอคอด จึงไม่ควรนำรถมาจอดอย่างเด็ดขาด และเคยมีเจ้าหน้าที่เทศกิจเข้ามาเตือนแล้ว แต่อีกฝ่ายไม่รับฟัง จากนั้นเจ้าหน้าที่เทศกิจก็ทำเรื่องเสร็จสิ้นในระบบอินเทอร์เน็ต แต่หลังจากนั้น 2 วัน เจ้าของร้านดีมาร์ทก็นำรถจักรยานยนต์มาจอดอีก ล่าสุดวันที่ 1 กุมภาพันธ์ 2566 เวลาประมาณ 12.00 น. มีเจ้าหน้าที่ตำรวจจราจร สังกัดสถานีตำรวจนครบาลภาษีเจริญ จำนวน 2 นาย ลงพื้นที่เข้ามาตรวจสอบ พบว่าไม่สามารถจอดรถได้เลย แต่เจ้าของร้านดีมาร์ท ก็เถียงตำรวจ พูดว่า "เดี๋ยวก็ตายจากกันแล้ว" ประกอบกับผู้ร้องมีความประสงค์ให้ทางเจ้าหน้าที่ตำรวจหรือหน่วยงานที่เกี่ยวข้องเข้ามาติดตั้งกล้องวงจรปิด แบบเรียลไทม์ ที่สามารถสอดส่องได้ตลอด 24 ชั่วโมง เพื่อเป็นการเพิ่มความปลอดภัย แนะนำให้ติดตั้งตรงเสาไฟฟ้า ที่อยู่ฝั่งตรงข้ามบ้านของผู้ร้อง ซึ่งอยู่ใกล้กับตู้โทรศัพท์สีเขียว จุดสังเกตอยู่ตรงข้ามกับเสาที่ติดป้ายบอกซอยเพชรเกษม 20 แยก 9 ซึ่งหากติดกล้องบริเวณดังกล่าวจะส่องเข้ามาแล้วมองเห็นทั้งหมด ผู้ร้องเห็นว่าหากประชาชนได้เห็นว่าที่บริเวณดังกล่าวมีกล้องวงจรปิดจะได้ไม่กล้าทำอะไร ซึ่งเป็นการเพิ่มความปลอดภัยและส่งผลดีต่อประชาชนด้วย เพราะอาจจะมีเหตุรถชน หรือเหตุอื่นที่นำภาพจากกล้องมาใช้เป็นหลักฐานได้

//แจ้งข้อมูลเพิ่มเติม// เมื่อวันที่ 9 กุมภาพันธ์ 2566 ผู้ร้องแจ้งข้อมูลเพิ่มเติมว่า ประสงค์ให้เจ้าหน้าที่เทศกิจเข้ามาตรวจตราในพื้นที่เป็นระยะ และทำการติดตั้งป้ายขนาดประมาณ A4 ไว้ที่หน้าบ้าน 3 หลัง โดยระบุว่า "ห้ามจอดรถจักรยานกับรถจักรยานยนต์" เพื่อให้ประชาชนได้มองเห็นอย่างชัดเจนแล้วจะได้ไม่นำรถมาจอดขวางหน้าบ้านดังกล่าว เพราะมีเจ้าหน้าที่ตำรวจจราจรเข้ามาดูแล้ว พบว่าถนนลักษณะเป็นคอคอด จึงไม่ควรนำรถมาจอดอย่างเด็ดขาด และเคยมีเจ้าหน้าที่เทศกิจเข้ามาเตือนแล้ว แต่อีกฝ่ายไม่รับฟัง ครั้งล่าสุดวันที่ 9 กุมภาพันธ์ 2566 เวลาประมาณ 21.00 น. เจ้าของร้านดีมาร์ทได้นำรถจักรยานยนต์มาจอดขวางหน้าบ้านเช่นเดิม เป็นรถจักรยานยนต์ยี่ห้อฮอนด้า สีดำ หมายเลขทะเบียน 5ขฉ 8318 กรุงมหานคร และรถจักรยานยนต์ฮอนด้า สีแดง ไม่ทราบหมายเลขทะเบียนรถ จึงมีความประสงค์ให้เจ้าหน้าที่ดำเนินการกับเจ้าของรถจักรยานยนต์ หมายเลขทะเบียนรถคันดังกล่าวโดยเร่งด่วน

//แจ้งข้อมูลเพิ่มเติม// เมื่อวันที่ 15 กุมภาพันธ์ 2566 ผู้ร้องแจ้งข้อมูลเพิ่มเติมว่า มีความประสงค์ให้เจ้าหน้าที่เทศกิจเข้ามาตรวจตราในพื้นที่เป็นระยะๆ และทำการติดตั้งป้ายไว้ที่หน้าบ้าน 3 หลัง โดยระบุว่า "ห้ามจอดรถจักรยานกับรถจักรยานยนต์" เพื่อให้ประชาชนได้มองเห็นอย่างชัดเจนแล้วจะได้ไม่นำรถมาจอดขวางหน้าบ้านดังกล่าว เพราะมีเจ้าหน้าที่ตำรวจจราจรเข้ามาดูแล้ว พบว่าถนนลักษณะเป็นคอคอด จึงไม่ควรนำรถมาจอดอย่างเด็ดขาด ผู้ร้องจึงมีความประสงค์ให้เจ้าหน้าที่ดำเนินการโดยเร่งด่วน


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata